AGCO

AGCO Corporation () er en amerikansk multinational fabrikant af jordbrugsredskaber og -maskiner. Koncernen har hovedsæde i Duluth ved Atlanta i Georgia. Omsætning var i 2013 på 10,786 mia. amerikanske dollar og der var omkring 20.000 ansatte. AGGO er blandt verdens ledende fabrikanter af jordbrugsmaskiner og fremstiller bl.a. traktorer, mejetærskere, ballepressere, sprøjter, osv. Koncernens produkter distribueres til 3.100 uafhængige forhandlere og distributører i mere end 140 lande på verdensplan.I Danmark købte selskabet Dronningborg Industries (mejetærskere) i Randers (bydelen Dronningborg) i 1999 og Cimbria (kornsiloer og -håndtering) i Thisted i 2016.

Historie 

AGCO's rødder går tilbage til omkring 1850, men som koncern blev det etableret i 1990, da Deutz-Allis direktionsmedlemmer købte de nordamerikanske aktiviteter fra moderselskabet KHD, (Klöckner-Humboldt-Deutz), en tysk virksomhed der ejede Deutz-Fahr-mærket. KHD havde tidligere opkøbt dele af Allis-Chalmers jordbrugsmaskiner.

Virksomheden blev først kaldt for Gleaner-Allis Corporation, det blev så ændret til Allis-Gleaner Corporation eller AGCO.

Efterfølgende er fulgt en række af opkøb af virksomheder indenfor jordbrugsredskaber og -maskiner.

Mærker 
AGCO produkter sælges under fem kernemærker: Challenger, Fendt, GSI, Massey Ferguson & Valtra.
 Challenger, traktorer, mejetærskere, høudstyr
 Fendt, traktorer og mejetærskere i Europa
 GSI, kornlagring, korntørring og luftkonditionering
 Massey Ferguson, traktorer, mejetærskere og høudstyr
 Valtra, traktorer i Europa, traktorer og mejetærskere i Sydamerika

Yderligere mærker 

 AGCO Allis, traktorer i Sydmerika.
 AGCO Parts, reservedele.
 AGCO Advanced Technology Solutions.
 AGCO POWER Engines, dieselmotorer.
 AGCO SCR e3 Technology, emissionsteknologi.
 Fella-Werke, foderhøstudstyr.
 Gleaner, mejetærskere i Nordamerika, Sydamerika og Australien
 Laverda, mejetærskere.
 RoGator, spredere og sprøjter.
 SpraCoupe, sprøjter.
 Sunflower, jordbearbejdnings- og frøudstyr.
 TerraGator, spredere og sprøjter
 White Planters, såmaskiner i Nordamerika.
 Willmar, spredere og sprøjter.

Fremstillingsfaciliteter 

AGCO Nordamerika
 Hesston i Kansas, USA (tidligere Hesston Corp)
 Beloit i Kansas, USA (tidligere Sunflower Manufacturing)
 Jackson, USA
 Independence, USA (tidligere Gleaner / Massey Ferguson mejetærsker fremstilling)
 Querétaro i Bajío i Mexico

AGCO Sydamerika
 Haedo i Buenos Aires provins, Argentina (fremstiller motorer, aksler, gearkasser, osv.)
 Rosario i Argentina
 Canoas i Brasilien
 Ibiruba i Brasilien
 Mogi das Cruzes i Brasilien
 Santa Rosa i Brasilien

AGCO Europa
 Randers i Danmark - AGCO A/S
 Linnavuori, Nokia i Finland
 Suolahti i Finland
 Beauvais i Frankrig
 Feucht i Tyskland
 Marktoberdorf i Tyskland
 Asbach-Bäumenheim i Tyskland
 Breganze i Italien
 Grubbenvorst i Holland
 Coventry i Storbritannien

AGCO Afrika
 Constantine i Algeriet
AGCO Asien
 Changzhou i Kina
 Jinan i kina
 Dindigul i Indien (joint venture med TAFE Tractors)

Referencer

Eksterne henvisninger 

 AGCO  (official website)
 AGCO SEC Filings 

 
Landbrugsmaskinproducenter
Køretøjsproducenter fra USA
Multinationale virksomheder
Jordbrugsmaskinproducenter
Virksomheder i Atlanta
Etableret i 1990